Am 16. Mai simmer zum letschtä Mal uf Niederglatt gfahre, zum letschtä Mal die Stäge id Tanzschuel ufegloffe. Zum letschtä Mal? Nei sicher nöd. Ich dänke mer wärded sicher wieder mal en Kurs mit dä Elisabeth mache. Uf all Fäll, dä letscht Abig vo däm Tanzkurs ischs uf all Fäll gsi und mer hend  wieder Mal e spannendi Figur däzue glärnt. Jetzt nur nöd wieder alles vergässe und fliisig wiiter tanzä. Trotz em ne chline Umfall, isch dä Abig na guet über d Bühni gloffe. Nach em Tanze simmer alli na gmeinsam a dä Bar eis go zieh. Ich han na s Landjugend-Bier uspackt. So simmer nachli gmüetlich binenand ghocket... Es isch für mich au e super Erfahrig gsi, dä Tanzkurs z organisiere! Möcht allne wo cho sind namal ganz herzlich danke. Sind di Beschtä.